เตียวต๋อง

เตียวต๋อง (เสียชีวิตวันที่ 9 กุมภาพันธ์ ค.ศ. 249) มีชื่อในภาษาจีนกลางว่า จาง ตาง () เป็นขุนนางขันทีในรัฐวุยก๊กในยุคสามก๊กของจีน เป็นขุนนางขันทีสำนักประตูเหลือง (黃門 หฺวางเหมิน) ในรัชสมัยของโจฮอง จักรพรรดิลำดับที่ 3 ของวุยก๊ก

 ประวัติ 
เตียวต๋องเป็นมิตรสนิทกับโจซองผู้สำเร็จราชการแทนพระองค์แห่งวุยก๊กในรัชสมัยจักรพรรดิโจฮอง โจซองตั้งให้เตียวต๋องเป็นผู้ตรวจสอบนครหลวงหรือเต้าก๋ำ (都監 ตูเจียน) 

หลังสุมาอี้ก่อก่อการรัฐประหารยึดอำนาจจากโจซองเมื่อวันที่ 5 กุมภาพันธ์ ค.ศ. 249 สุมาอี้ได้กล่าวโทษเตียวต๋องว่าตัวเตียวต๋องคอยจับตาดูความเคลื่อนไหวของจักรพรรดิโจฮอง สร้างความแตกแยกระหว่างจักรพรรดิและพระพันปีหลวงสองวัง ทำร้ายความพันธ์ของเลือดเนื้อ ทำให้แผ่นดินวุ่นวายไม่สงบ และทำให้ทุกคนหวาดกลัว(外旣如此，又以黃門張當爲都監，專共交關，看察至尊，候伺神器，離間二宮，傷害骨肉。天下汹汹，人懷危懼，陛下但爲寄坐，豈得久安！) จดหมายเหตุสามก๊ก เล่มที่ 9.

ในวันที่ 9 กุมภาพันธ์ ค.ศ. 249 มีขุนนางถวายฎีกาทูลว่า "ขันทีสำนักประตูเหลืองเตียวต๋องลอบจับตัวสนมชั้นไฉเหริน (才人) จางชื่อ (張氏) เหอชื่อ (何氏) และคนอื่น ๆ  แล้วเตียวต๋องจึงส่งไปให้โจซอง ครั้งหนึ่งตัวโจซองยังเคยพาสนมชั้นไฉเหรินในจักรพรรดิโจยอย 7-8 คนไปเป็นหญิงขับร้องฟ้อนรำสร้างความสำราญ ปลอมราชโองการให้ส่งสนมชั้นไฉเหริน 57 คนส่งไปยังหอที่เงียบกุ๋น (鄴 เย่) แล้วให้สนมชั้นเจี๋ย-ยฺหวี (婕妤) สอนการขับร้องฟ้อนรำ เกรงว่าพวกเขากำลังวางแผนก่อการกบฏ" เตียวต๋องจึงถูกจับกุมและนำไปให้เสนาบดีตุลาการ (廷尉 ถิงเว่ย์) ไต่สวน เตียวต๋องสารภาพว่า "โจซองสมคบคิดกับราชเลขาธิการ (尚書 ช่างซู) โฮอั๋น เตงเหยียง เตงปิด นายกองพันมณฑลราชธานี (司隸校尉 ซือลี่เซี่ยวเว่ย์) ปิดห้วน ข้าหลวงมณฑลเกงจิ๋ว (荊州刺史 จิงโจวชื่อฉื่อ) หลีซิน และคนอื่น ๆ วางแผนก่อกบฏ จะเริ่มก่อการกลางเดือนสาม" ราชสำนักจึงจับกุมโจซอง โจอี้ โจหุ้น โฮอั๋น เตงเหยียง เตงปิด ปิดห้วน หลีซิน และฮวนห้อม ทั้งหมดรวมทั้งเตียวต๋องถูกประหารชีิวิต(戊戌，有司奏：「黃門張當私以所擇才人與爽，疑有奸。」收當付廷尉考實，辭云：「爽與尚書何晏、鄧颺、丁謐、司隸校尉畢軌、荊州刺史李勝等陰謀反逆，須三月中發。」於是收爽、羲、訓、晏、颺、謐、軌、勝並桓范皆下獄，劾以大逆不道，與張當俱夷三族。) จือจื้อทงเจี้ยน เล่มที่ 75.

 ดูเพิ่ม 
 รายชื่อบุคคลในยุคสามก๊ก
 อุบัติการณ์สุสานโกเบงเหลง

 หมายเหตุ 


 อ้างอิง 

 บรรณานุกรม 
 ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
 ฝาน เสฺวียนหลิง (648). พงศาวดารราชวงศ์จิ้น (จิ้นชู).
 ซือหม่า กวาง (1084). จือจื้อทงเจี้ยน.

หมวดหมู่:ขันทีจีน
หมวดหมู่:ขุนนางของวุยก๊ก
หมวดหมู่:บุคคลในวุยก๊กที่ถูกประหารชีวิต